[image: ]Bilag 10.1 Anmodning om medlemsskab
Bilag 9.1 Anmodning om medlemskab fra Kvinfo

Forslag
Sekretariatet indstiller på baggrund af Kvinfos anmodning om medlemskab til bestyrelsens godkendelse på baggrund af følgende motivation beskrevet i Kvinfos anmodning:
Vi har også tidligere bidraget til CISU-arrangementer med viden og erfaringsudveksling og har benyttet muligheden for gode kurser. Vi har mange fælles interesser med CISU-medlemmer og vil gerne bidrage og lære gennem CISU-netværket og udvide vores eget. Vi vil desuden gerne styrke og opruste arbejdet for kønsretfærdighed i en verden, hvor anti-gender bevægelser går hånd i hånd med autoritære styreformer for at svække menneskerettigheder og demokrati, ikke mindst på ligestillingsområdet.  

Anmodningen kan læses i fuld længde nedenfor.
Baggrund:
I CISUs vedtægter står, at: 
§ 3 Enhver dansk forening eller ikke-erhvervsdrivende fond med interesse for og/eller aktiviteter i det globale udviklingssamarbejde, der kan tilslutte sig foreningens vedtægter og formål, og som indvilliger i at betale det fastsatte kontingent, kan blive medlemsorganisation. I tvivlstilfælde vurderer bestyrelsen, hvorvidt en organisation kan optages som medlem. Bestyrelsen kan bevilge et medlem reduceret kontingent, såfremt særlige grunde taler herfor. 
Praksis i vurderingen af medlemskab er på hjemmesiden beskrevet således:
Følgende krav skal være opfyldt:
· Organisationen skal være engageret i udviklingsarbejde enten som hovedaktivitet eller som en del af sine aktiviteter og mål
· Organisationen skal være etableret og forankret i en medlemskreds: I skal have vedtægter, bestyrelse, og have holdt generalforsamling. På frivillighed.dk kan man finde guider til at etablere en forening
· Organisationen skal have hjemsted i Danmark
· Organisationen må ikke være drevet af kommercielle formål.

Kvinfo er en selvejende institution (dvs. ikke en forening eller ikke-erhvervsdrivende fond) er det bestyrelsens beslutning, om organisationen kan optages som medlem. 
Vedtægterne fra Kvinfo findes her: https://kvinfo.dk/vedtaegter/ 
Hvis et medlemskab godkendes, vil det have en beskeden positiv betydning for CISUs foreningsbudget, i form af årlig kontingent-indbetaling fra organisationen. 
Bemærk: 
· Et medlemskab af CISU har ikke betydning for, hvorvidt en organisation er berettiget til at søge CISUs puljer. 
· Bestyrelsen har tidligere godkendt selvejende organisationer som medlem af CISU. Senest Det nationale sorgcenter på mødet 18.marts 2026
Ansøgning om medlemskab
Følgende anmodning er udarbejdet af Kvinfo og indsendt til sekretariatet 22.maj 2026:

KVINFO har arbejdet for mere kønsretfærdige samfund i Mellemøsten og Nordafrika (Jordan, Libanon, Yemen, Egypten, Tunesien og Marokko) siden 2006 og i EU’s nabolande (Ukraine, Georgien, Moldova og Armenien) siden 2022. Vores internationale arbejde bygger på viden og forskning, og kerneaktiviteter er: policy og advocacy arbejde, baseret på vores egen videns produktion og eksisterende forskning; capacity sharing, hvor vi deler erfaring og læring og får inspiration; service ydelser, som bruges til at skabe evidens for mangler i lovgivning og/eller implementering af love; oplysningsarbejde og mobilisering af særligt unge for en feministisk analyse af og tilgang til at fremme kønsretfærdighed. 

Vi arbejder altid på to ben: dels med at  og implementere lovgivning og dels med at skabe konstruktive, værdige og vidensbaserede samtaler på individ- og samfundsplan om kønsstereotyper og normer, der er iboende i lovgivningen eller som hindrer, at kønsretfærdighed kan fremmes i praksis –  i dagligdagen og det levede liv.  

Vi arbejder pt. med tre tematiske områder: kønsbaseret vold, herunder digital vold; politisk deltagelse, herunder deltagelse i samfundsliv; og økonomisk deltagelse. Vores tilgang til partnerskab er lokalt lederskab, hvor vi støtter organisationerne med midler og producerer og udveksler viden. Vi har en simpel model uden landekontorer som mellemled, så flest mulige midler går direkte til de organisationer, vi samarbejder med. 

Vi arbejder feministisk, intersektionelt og rettighedsbaseret og med SDG mål 5 for øje, og vi bruger internationale menneskerettighedsmekanismer som UPR, CEDAW, Istanbul konventionen, ILO og Commission on the Status of Women til at advokere for mere kønsretfærdige samfund – og for at holde fast i de fremskridt, der er gjort. 

Vi bruger erfaringer fra arbejde i Danmark, hvor vi har arbejdet for ligestilling de seneste 40 år, dog altid med tilpasning til og respekt for den lokale kontekst. Samarbejdspartnere er oftest feministiske organisationer og WHRO, og også FN, andre danske eller internationale CSOs, læreanstalter eller myndigheder. 

Vi har været medlemmer af Globalt Fokus i en årrække, hvor vi har bidraget med viden fra ligestillingsområdet og nydt godt af koordinering ift. advocacy og vidensdeling, ikke mindst angående shrinking civic space. 

Vi har også tidligere bidraget til CISU-arrangementer med viden og erfaringsudveksling og har benyttet muligheden for gode kurser. Vi har mange fælles interesser med CISU-medlemmer og vil gerne bidrage og lære gennem CISU-netværket og udvide vores eget. Vi vil desuden gerne styrke og opruste arbejdet for kønsretfærdighed i en verden, hvor anti-gender bevægelser går hånd i hånd med autoritære styreformer for at svække menneskerettigheder og demokrati, ikke mindst på ligestillingsområdet.  

